SNP ทุ่ม 28 ลบ.ติดตั้งโซลาร์รูฟ ในพื้นที่รง.บางนา หวังลดปริมาณใช้ไฟ
SNP ทุ่ม 28 ลบ.ติดตั้งโซลาร์รูฟ ในพื้นที่รง.บางนา หวังลดปริมาณใช้ไฟ
20 ธ.ค. 2559

บริษัท เอส แอนด์ พี ซินดิเคท จำกัด (มหาชน) หรือ SNP  ผู้ประกอบการธุรกิจอาหารและเบเกอรี่รายใหญ่ของไทย รับมอบงานติดตั้งแผงโซลาร์รูฟขนาด 510 กิโลวัตต์  ในพื้นที่โรงงานสายการผลิตบางนา อำเภอบางเสาธง จังหวัดสมุทรปราการ โดยรับมอบงานจากบริษัท  โซลาร์ดี คอร์ปอเรชัน จำกัด ซึ่งได้ดำเนินการติดตั้งแผงโซลาร์เซลล์บนพื้นที่หลังคาโรงงานจำนวน 1 อาคาร ขนาด 2,700 ตารางเมตร พร้อมทั้งเปิดตัวโครงการ “Solar Roof” โรงงานเบอเกอรี่ เอส แอนด์ พี ประหยัดพลังงาน” และเปิดตัวห้องวางเครื่องแปลงพลังงาน (Inverter) สุดทันสมัยแบบ Smart Look ที่เป็นแหล่งเรียนรู้พลังงานสะอาดให้กับพนักงาน 
การดำเนินการติดตั้งแผงโซลาร์รูฟในครั้งนี้ จะสามารถผลิตไฟฟ้าได้ปีละ 720,000 หน่วย ด้วยงบการลงทุนมูลค่ากว่า 28 ล้านบาท โดยได้รับการสนับสนุนจากธนาคารกสิกรไทย (KBANK) ซึ่งจะสามารถคืนทุนได้ภายใน 7 ปี และช่วยลดปริมาณการใช้ไฟฟ้าได้ถึง 3-4 ล้านบาทต่อปี